Satusan taun kêpungkur para gêdhe ing Priyangan durung migunakake basa Mlayu. Para bupati yèn ngêndikan dhinêsan malah cara Jawa. Piwulang Mlayu ana ing sêkolahan santri (para putra bupati iya sêkolah mrono), durung nyukupi apa-apa, malah gunêmane Mêlayu bae isih angèl ngrêtèn-ngrêtènane. Yèn caturan karo wong kang ora ngrêti cara Jawa utawa Sundha, mung padha nganggo basa Mlayu pasaran.
